|  |
| --- |
| **Budapest Főváros VII. kerület Erzsébetváros Önkormányzat Képviselő-testülete**  **Szücs Balázs alpolgármester** |

**M Ó D O S Í T Ó I N D Í T V Á N Y**

**a Képviselő-testület 2025. április 16-án tartandó rendes ülésének**

**24. napirendi pontjához**

**Tisztelt Képviselő-testület!**

A „Döntés új emléktáblák elhelyezéséről Bernáth László és Gábor Béla emlékére” című, a napirendi javaslat 24. napirendi pontjaként szereplő előterjesztéshez az alábbi módosító javaslatot terjesztem elő:

Budapest Főváros VII. kerület Erzsébetvárosban az emléktáblák állításának rendjét az emléktáblák állítására vonatkozó szabályokról szóló 20/2021. (III.17.) önkormányzati rendelet (a továbbiakban: Rendelet) szabályozza. A Rendelet alapján az emléktáblák állításához szükséges a Képviselő-testület hozzájárulása, a hozzájárulás megadásának feltétele pedig a kerületi főépítész állásfoglalása, mely az előterjesztés elkészültekor még nem állt rendelkezésre.

Ugyancsak az előterjesztés elkészítését követően érkezett meg az emléktáblákra vonatkozó táblaterv, az emléktáblák elkészítésének és felállításának költségeit tartalmazó árajánlat, valamint az örökösök hozzájárulása.

Az emléktáblák tervezett szövegét előzetesen megküldtük a Nyelvtudományi Kutatóközpontnak véleményezésre, mely állásfoglalásnak megfelelően a tervező „javított” a táblák tervezett szövegén. A Gábor Béla emlékére készítendő emléktábla szövegén jelentős módosítások történtek, így a tábla tervezett szövege az alábbi:

Ebben az épületben működött

1981 és 2007 között Magyarország egyetlen

KIRAKATRENDEZŐ ÉS DEKORATŐR ISKOLÁJA,

a nagy múltú „DEKORSULI”.

Alapítója, GÁBOR BÉLA

(1911-1993)

rajztanár

aki 1955-57 között az iskola

Igazgatóhelyettese és tanára is volt.

Emlékére a Dekoratőr Szakma Jövőjéért

Alapítvány létrehozta a Gábor-Béla díjat.

Állíttatta:

Erzsébetváros Önkormányzata – Gábor Judit és családja

Dekorszövetség – MNMKK Magyar Kereskedelmi és

Vendéglátóipari Múzeum – Imre Olga

Fentieknek megfelelően az eredetileg kipostázott előterjesztéshez mellékletként kívánom csatolni az alábbi dokumentumokat:

2. melléklet: Nyelvtudományi Kutatóközpont állásfoglalása

3. melléklet: Bernáth László emléktáblájára vonatkozó árajánlat

4. melléklet: Bernáth László táblaterv

5. melléklet: Főépítészi állásfoglalás – Bernáth László

6. melléklet: Örökösök nyilatkozata – Bernáth László

7. melléklet: Gábor Béla emléktáblájára vonatkozó árajánlat

8. melléklet: Gábor Béla táblaterv

9. melléklet: Főépítészi állásfoglalás – Gábor Béla

10. melléklet: Örökösök nyilatkozata – Gábor Béla

Kérem a Tisztelt Képviselő-testületet, hogy az eredetileg kipostázott előterjesztést a jelen módosító indítványhoz csatolt mellékletekkel együtt szíveskedjenek megtárgyalni, és az eredetileg kipostázott határozati javaslatok helyett jelen módosító indítványban szereplő határozati javaslatokat szíveskedjen elfogadni.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) határozata emléktábla elhelyezésével kapcsolatos döntés meghozataláról Bernáth László tiszteletére**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a VII. kerület Dózsa György út 16. szám alatt lévő épület homlokzatán, Bernáth László tiszteletére emléktáblát állíttat, melynek költségeire 315.000,- Ft + Áfa (bruttó 400.050,- forint) fedezetet biztosít Budapest Főváros VII. kerület Erzsébetváros Önkormányzatának 2025. évi költségvetéséről szóló 5/2025. (II.19.) rendelete alapján.
2. felkéri a Polgármestert az 1. pontban meghatározott emléktábla állításához szükséges intézkedések megtételére.

**Felelős**: Niedermüller Péter polgármester

**Határidő**: 1. pont tekintetében 2025. április 16.

2. pont tekintetében 2025. május 30.

**II.**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) határozata emléktábla elhelyezésével kapcsolatos döntés meghozataláról Gábor Béla tiszteletére**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a VII. kerület Damjanich utca 4. szám alatt lévő épület homlokzatán, Gábor Béla tiszteletére emléktáblát állíttat, melynek költségeire 465.000,- Ft + Áfa (bruttó 590.550,- forint) fedezetet biztosít Budapest Főváros VII. kerület Erzsébetváros Önkormányzatának 2025. évi költségvetéséről szóló 5/2025. (II.19.) rendelete alapján.
2. felkéri a Polgármestert az 1. pontban meghatározott emléktábla állításához szükséges intézkedések megtételére.

**Felelős**: Niedermüller Péter polgármester

**Határidő**: 1. pont tekintetében 2025. április 16.

2. pont tekintetében 2025. május 30.

Budapest, 2025. április 14.

Tisztelettel:

*Szücs Balázs*

alpolgármester

Mellékletek:

2. melléklet: Nyelvtudományi Kutatóközpont állásfoglalása

3. melléklet: Bernáth László emléktáblájára vonatkozó árajánlat

4. melléklet: Bernáth László táblaterv

5. melléklet: Főépítészi állásfoglalás – Bernáth László

6. melléklet: Örökösök nyilatkozata – Bernáth László

7. melléklet: Gábor Béla emléktáblájára vonatkozó árajánlat

8. melléklet: Gábor Béla táblaterv

9. melléklet: Főépítészi állásfoglalás – Gábor Béla

10. melléklet: Örökösök nyilatkozata – Gábor Béla