**Budapest Főváros VII. kerület Erzsébetváros Önkormányzata Képviselő-testületének …/2025. (…) önkormányzati rendelete**

**a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosításáról**

[1] Budapest Főváros VII. kerület Erzsébetváros Önkormányzata a mikrobilitási szolgáltatások igénybevétele szabályainak módosítását tűzi ki célul annak érdekében, hogy Erzsébetvárosban a balesetveszélyes helyzetek, valamint az eszközök használatával kapcsolatos zajterhelés csökkenjen, a mikromobilitási eszközök használatára, elhelyezésére vonatkozó közterület-használati engedély hatósági szerződésben kerüljön rögzítésre.

[2] Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 2. pontjában meghatározott feladatkörében eljárva a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosításáról a következőket rendeli el:

1. **§**

A Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet (a továbbiakban: Közter. Ör.) 3. § (1) bekezdése helyébe a következő rendelkezés lép:

*„(1) Amennyiben a kérelmezett közterület használata a 2 évet nem haladja meg, az e rendelet hatálya alá tartozó közterület használatának engedélyezésére, vagy a közterület-használati hatósági szerződés megkötésére vonatkozó döntés (a továbbiakban együtt: közterület-használati engedély) meghozatalára elsőfokon*

*a) a közterület 5 napot meghaladó kereskedelmi-, vendéglátó-, reklám-, vagy kereskedelmi jellegű turisztikai célú használatára irányuló kérelem esetében – a rendezvényt is magába foglaló kérelem, valamint a 4. § c) és g) pontjában meghatározott esetek kivételével – a Budapest Főváros VII. kerület Erzsébetváros Önkormányzata Képviselő-testületének (a továbbiakban: Képviselő-testület) Városüzemeltetési Bizottsága,*

*b) minden más esetben az Önkormányzat Polgármestere (a továbbiakban: Polgármester)*

*jogosult.”*

1. **§**

A Közter. Ör. 8. § (1) bekezdése helyébe a következő rendelkezés lép:

*„(1) Az e rendelet hatálya alá tartozó közterület rendeltetéstől eltérő használatához – kivéve a 3. § (3) bekezdésében és a 6/A. alcímben meghatározott eseteket – a tulajdonos hozzájárulását tartalmazó alakszerű határozat vagy a tulajdonossal kötött hatósági szerződés szükséges."*

1. **§**
2. A Közter. Ör. 24/A. §-a a következő (1a) bekezdéssel egészül ki:

*„(1a) A kölcsönzési célú mikromobilitási eszközök erre a célra kijelölt mikromobilitási ponton történő elhelyezésére és tárolására vonatkozó közterület-használati engedély megadására az Önkormányzat hatósági szerződés keretében állapodik meg a mikromobilitási szolgáltatóval.”*

1. A Közter. Ör. 24/A. §-a a következő (7) és (8) bekezdéssel egészül ki:

*"(7) A gyalogosforgalom biztonságának növelése érdekében*

*a) a sétálóutcák teljes területén;*

*b) a parkok és közparkok belső úthálózatán;*

*c) az iskolák, óvodák, bölcsődék előtti közterületek 50 méteres körzetben;*

*d) a tömegközlekedési csomópontokhoz tartozó közterületeken;*

*e) valamint a Károly körút – Király utca – Erzsébet körút – Rákóczi út által határolt területen*

*a mikromobilitási szolgáltatók által üzemeltetett elektromos eszközök számára a maximális megengedett sebesség 10 km/h.*

*(8)* *A közterületi zajterhelés csökkentése érdekében a mikromobilitási szolgáltatók által üzemeltetett elektromos eszközök használata tilos 22 és 6 között*

*a) a lakóövezetek teljes területén;*

*b) a közparkokban és sétálóutcákban;*

*c) a vendéglátóhelyek és szórakozóhelyek bejáratától számított 50 méteres távolságon belül.”*

**4. §**

A Közter. Ör. 24/B. §-a a következő (7) bekezdéssel egészül ki:

*"(7) A mikromobilitási szolgáltatók kötelesek:*

*a) rendszeresen (legalább napi két alkalommal) ellenőrizni és átrendezni az eszközeiket a kijelölt mikromobilitási pontokon;*

*b) gondoskodni a nem megfelelően elhelyezett eszközök 12 órán belüli elszállításáról;*

*c) biztosítani, hogy az elektromos eszközök használata a 24/A. § (7) bekezdésben meghatározott területen automatikusan a megengedett sebességre korlátozódjon*

*d) biztosítani, hogy az elektromos eszközök használata a 24/A. § (8) bekezdésében meghatározott időtartamban automatikusan felfüggesztésre kerüljön;*

*e) egyértelmű felhasználói tájékoztatást nyújtani az érvényes tárolási és sebességkorlátozási szabályokról."*

**5. §**

(1) A Közter. Ör. 29. §-a a következő (2b) bekezdéssel egészül ki:

*„(2b) A Kazinczy utca – Király utca – Károly körút – Rákóczi út által határolt területen a mikromobilitási szolgáltatók által üzemeltetett elektromos eszközök használata tilos. Ennek megszegése esetén a mikromobilitási szolgáltató köteles az adott területen az eszköz működését automatikusan letiltani.”*

(2) A Közter. Ör. 29. §-a a következő (7) és (8) bekezdéssel egészül ki:

*„(7) A (2b) bekezdésben meghatározott jogellenes közterület-használat esetén az eszköz használója 20.000 Ft közigazgatási bírságot, a mikromobilitási szolgáltató 100.000 Ft közigazgatási bírságot köteles megfizetni.”*

*(8) A 24/B. (7) bekezdésben meghatározott rendelkezések megszegése esetén a mikromobilitási szolgáltató 50.000 Ft közigazgatási bírságot köteles megfizetni.”*

**6.§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2025.……….…. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Általános Indokolás**

A rendeletmódosítás a mikromobilitási szolgáltatók által üzemeltetett elektromos eszközök használatát szigorítja Erzsébetváros területén.

**Részletes indokolás**

**1-2. §** A mikromobilitási eszközök elhelyezéséhez, használatához kapcsolódóan szükséges hatósági szerződés megkötéséhez szükséges hatásköri és eljárási szabályok módosítása. .

**3.§** A mikromobilitási eszközök elhelyezéséhez, használatához kapcsolódó közterület-használati engedély hatósági szerződés keretében történő megadásához szükséges módosítása. , valamint a mikromobilitási eszközök elhelyezéséhez, használatához kapcsolódó szabályozás szigorítása,

**4-5.§** A mikromobilitási eszközök elhelyezésével, használatával összefüggő szabályozás módosítása, a jogellenes magatartásra vonatkozó közigazgatási szankciók megállapítása..

**6. §** Hatályba léptető és hatályvesztő rendelkezések.